[{"text_idx": "#000015", "text": "Klassikasaapad Kombisaapad Laste suusasaapad Saapakatted Uisusaapad"}, {"text_idx": "#000033", "text": "Ko\u0303igis neis keskustes saab ka varustust laenutada ning instruktori abil oma esimesed triibud lumele teha. Ko\u0303igist ei saa Kelly Sildarud ja ei peagi saama, aga ko\u0303ik kel va\u0308hegi huvi, on vo\u0303imelised ma\u0308esuusatama."}, {"text_idx": "#000034", "text": "U\u0308ldjuhul o\u0303pitakse so\u0303itma laenatud varustusega ja sealt edasi tekib tihtipeale soov ja vajadus oma isikliku ma\u0308esuusavarustuse ja\u0308rele. Kogu varustust ei pea soetama kohe, aga alustama peaksite kindlasti just ma\u0308esuusasaapast."}, {"text_idx": "#000035", "text": "Saabas on teie ma\u0308esuusavarustuse ko\u0303ige ta\u0308htsam ja isiklikum osa, seepa\u0308rast varuge selle valimisel piisavalt kannatust ja aega."}, {"text_idx": "#000036", "text": "Ma\u0308esuusasaabas ei ole tavaline jalats. See on pigem nagu kang, millega te suuska juhite ja millest so\u0303ltub kas ja kui palju te oma so\u0303itu naudite. Seega peaks saabas olema justkui jala u\u0308mber vormitud ja vo\u0303imalikult mugav. Lisaks on oluline, et saabas vastaks teie so\u0303idueelistustele, oskustele ja kaalule."}, {"text_idx": "#000037", "text": "Kuidas siis ikkagi valida ma\u0308esuusasaabast?"}, {"text_idx": "#000038", "text": "Esimese asjana pu\u0308u\u0308ame teenindajana teada saada teie soovid ja eesma\u0308rgid:"}, {"text_idx": "#000039", "text": "Kui palju te aastas suusatate?\nKas suusatate pigem Eestis vo\u0303i satute ka suurtesse keskustesse ?\nKas eelistate pigem hooldatud suusano\u0303lvu vo\u0303i otsite puutumata lund?\nKas armaste teha pigem lu\u0308hikesi po\u0308o\u0308rdeid vo\u0303i kihutada pikki poognaid tehes nagu Hermann Maier?\nMillised on teie jala isea\u0308rasused (ko\u0303rge vo\u0303lv, lai pa\u0308kaosa)?"}, {"text_idx": "#000040", "text": "Sama ja\u0308ikus, aga erinev pa\u0308ka laius"}, {"text_idx": "#000041", "text": "Selle info po\u0303hjal saame va\u0308lja valida saapad, mida proovima vo\u0303iks hakata. U\u0308heks valiku kriteeriumiks on ja\u0308ikus. Kui so\u0303idate peamiselt ko\u0303val lumel, teete lu\u0308hikesi ja ja\u0308rske po\u0308o\u0308rdeid, siis sobivad teile pigem ja\u0308igemad saapad. Mida suurem hoog, raskem kaal ja agressiivsem so\u0303itja, seda ja\u0308igem vo\u0303iks olla saabas. Pehmes lumes ja ku\u0308nklikul maastikul suusatades vo\u0303iksid saapad olla pehmemad."}, {"text_idx": "#000042", "text": "Ko\u0303ige ta\u0308htsamal kohal on siiski saapa sobivus jalaga. Proovima peaks saabast pika ma\u0308esuusasokiga, et saapa tunnetus oleks parem. Samas ja\u0308ikusastmes on olemas erineva liistuga mudeleid millest tuleks leida just teile sobivaim. Saabas peab olema ta\u0308pselt paras. Meie soovitus on panna saabas jalga istudes, et jalg ilusti kannas pu\u0308siks. To\u0303uske pingutatud klambritega pu\u0308sti ja kui hea sirutuse korral varbaotsaga voodri nina puudutate, siis on ko\u0303ik ha\u0308sti. Vooder vajub ja\u0308rele ja so\u0303iduasendis liigub jalg pisut rohkem saapakanda."}, {"text_idx": "#000043", "text": "A\u0308rge laske ennast ha\u0308irida saapa suurust ta\u0308histavatest numbritest, sest tihtipeale on ma\u0308esuusasaabas va\u0308iksem kui teie kinga suurus."}, {"text_idx": "#000044", "text": "Saapa kest vo\u0303iks olla mo\u0303nusalt u\u0308mber, aga ei tohiks kuskilt ro\u0303huda. Kui jalal on mingid isea\u0308rasused vo\u0303i vajab saapa kest pisut to\u0308o\u0308tlust, et muuta see mugavaks, siis kasutatakse selleks spetsiaalset ahju. Esmane soovitus on muidugi mo\u0303nda teist mudelit proovida. Enamikul juhtudel valitakse endale liiga suur saabas ja tulemuseks on alajuhitav suusk. Eri tu\u0308u\u0308pi saabastest ja lisafunktsioonidest vo\u0303iks veel pikalt ra\u0308a\u0308kida, aga sellest juba pajatavad meie spetsialistid poes."}, {"text_idx": "#000045", "text": "Na\u0308eme suusaradadel vo\u0303i ma\u0308esuusavarustuse leti juures Mustakal \ud83d\ude09"}, {"text_idx": "#000047", "text": "Ja ole esimene, kes saab teada ATSport va\u0308rskeimatest uudistest. Uudiskirja valiku saad teha vastavalt oma soovile."}, {"text_idx": "#000050", "text": "Viru Maratoni ma\u0308a\u0308rdeinfo!Kuidas hooldada lumelauda ja ma\u0308esuuski?Suuskade ma\u0308a\u0308rimine \u2013 kas ainult \u201etuumafu\u0308u\u0308sikutele\u201c?"}]